ประกาศกรมการขนส่งทางบกประกาศกรมการขนส่งทางบกเรื่อง กำหนดหลักเกณฑ์วิธีการและเงื่อนไขในการขออนุญาต การอนุญาต ระยะเวลาในการใช้รถและเครื่องหมายแสดงการใช้รถที่นำเข้ามาในราชอาณาจักรเป็นการชั่วคราวเพื่อใช้ในการท่องเที่ยวหรือการอื่นใดที่มีความจำเป็นเฉพาะกรณีพ.ศ. ๒๕๕๙ เพื่อให้การขออนุญาตการอนุญาต ระยะเวลาในการใช้รถและเครื่องหมายแสดงการใช้รถสำหรับรถที่มีผู้นำเข้ามาในราชอาณาจักรเป็นการชั่วคราวเพื่อใช้ในการท่องเที่ยวหรือการอื่นใดที่มีความจำเป็นเฉพาะกรณีเป็นไปด้วยความเรียบร้อยอาศัยอำนาจตามความในมาตรา ๖/๑ วรรคสาม แห่งพระราชบัญญัติรถยนต์ พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติรถยนต์ (ฉบับที่ ๑๗) พ.ศ. ๒๕๕๗อธิบดีกรมการขนส่งทางบกออกประกาศกำหนดหลักเกณฑ์ วิธีการ และเงื่อนไขในการขออนุญาตการอนุญาตระยะเวลาในการใช้รถและเครื่องหมายแสดงการใช้รถที่นำเข้ามาในราชอาณาจักรเป็นการชั่วคราวเพื่อใช้ในการท่องเที่ยวหรือการอื่นใดที่มีความจำเป็นเฉพาะกรณีดังต่อไปนี้ข้อ๑[๑]ประกาศนี้ให้ใช้บังคับเมื่อพ้นกำหนดหกสิบวันนับแต่วันประกาศในราชกิจจานุเบกษาเป็นต้นไปข้อ๒ ในประกาศนี้รถ หมายความว่า(๑)รถยนต์นั่งซึ่งรวมที่นั่งผู้ขับรถไม่เกิน ๙ ที่นั่ง ทั้งนี้ไม่รวมรถยนต์นั่งที่มีลักษณะเป็นรถตู้(๒)รถยนต์บรรทุกที่มีน้ำหนักรถรวมน้ำหนักบรรทุกไม่เกิน ๓,๕๐๐กิโลกรัมรถประจำถิ่น หมายความว่ารถและรถจักรยานยนต์ที่จดทะเบียนในประเทศที่มีพรมแดนติดกับประเทศไทยซึ่งมีการนำรถเข้าออกทางด่านพรมแดนศุลกากรเพื่อกิจธุระเป็นประจำ เช่นซื้อสินค้าอุปโภคบริโภค การรักษาพยาบาล การศึกษา เป็นต้น ทั้งนี้จะต้องเข้ามาในราชอาณาจักรไม่เกินเขตท้องที่และปฏิบัติตามหลักเกณฑ์ที่กรมการขนส่งทางบกกำหนดผู้ประกอบธุรกิจนำเที่ยว หมายความว่าผู้ได้รับใบอนุญาตประกอบธุรกิจนำเที่ยว ประเภทนำเที่ยวจากต่างประเทศหรือประเภททั่วไปตามพระราชบัญญัติธุรกิจนำเที่ยวและมัคคุเทศก์ พ.ศ. ๒๕๕๑ข้อ๓การขออนุญาตใช้รถในราชอาณาจักรเป็นการชั่วคราวตามประกาศนี้ต้องเป็นรถที่จดทะเบียนในประเทศที่ไม่มีความตกลงระหว่างรัฐบาลไทยกับรัฐบาลของประเทศนั้นหรือมีความตกลงกับรัฐบาลไทยแต่ยังไม่มีการกำหนดรายละเอียดการปฏิบัติเพื่อให้มีผลตามความตกลงและนำมาใช้ในการท่องเที่ยวหรือการอื่นใดที่มีความจำเป็นเฉพาะกรณีที่มิใช่เพื่อการรับจ้าง ทั้งนี้ มิให้ใช้บังคับกับรถ ดังต่อไปนี้(๑)รถที่นำเข้ามาตามความร่วมมือระหว่างรัฐบาลไทยกับรัฐบาลของประเทศนั้น(๒)รถของประเทศที่ไทยมีความตกลงด้านการขนส่งทางถนน เช่น สหพันธรัฐมาเลเซียสาธารณรัฐสิงคโปร์ และสาธารณรัฐประชาธิปไตยประชาชนลาว(๓)รถประจำถิ่นข้อ๔การขออนุญาตใช้รถในราชอาณาจักรเป็นการชั่วคราวต้องยื่นขออนุญาตก่อนนำรถเข้ามาในราชอาณาจักรไม่น้อยกว่า๑๐ วันทำการ ณ สำนักงานขนส่งจังหวัดซึ่งเป็นที่ตั้งของด่านพรมแดนศุลกากรที่จะนำรถเข้ามาในราชอาณาจักรหรือสำนักงานขนส่งที่อธิบดีกำหนด โดยใช้เอกสารหลักฐาน ดังต่อไปนี้(๑)ภาพถ่ายหนังสือเดินทางของผู้ขออนุญาตใช้รถและผู้ขับรถที่จะขอเข้ามาในราชอาณาจักรที่มีอายุเหลืออยู่ไม่น้อยกว่า ๖ เดือนในกรณีผู้ขอมีสัญชาติที่ไม่ได้รับการยกเว้นการตรวจลงตราตามความตกลงระหว่างประเทศต้องมีรายการตรวจลงตรา (VISA) ด้วย(๒)ภาพถ่ายใบอนุญาตขับรถที่สามารถใช้ขับรถตามประเภทที่ยื่นขออนุญาตที่มีอายุเหลืออยู่ไม่น้อยกว่า๖ เดือน พร้อมฉบับที่แปลเป็นภาษาไทยหรือภาษาอังกฤษซึ่งรับรองการแปลจากหน่วยงานที่มีอำนาจของประเทศนั้น(๓)ภาพถ่ายใบคู่มือจดทะเบียนรถพร้อมฉบับที่แปลเป็นภาษาไทยหรือภาษาอังกฤษซึ่งรับรองการแปลจากหน่วยงานที่มีอำนาจของประเทศนั้นและต้องมีภาษีประจำปีคงเหลือครอบคลุมระยะเวลาการใช้รถในราชอาณาจักรพร้อมภาพถ่ายของตัวรถที่มองเห็นลักษณะรถ สีรถและหมายเลขทะเบียนรถได้อย่างชัดเจนจำนวนอย่างน้อย ๑ รูปในกรณีที่ผู้ขออนุญาตใช้รถมิได้มีชื่อเป็นเจ้าของรถต้องมีหนังสือยินยอมจากเจ้าของรถให้ใช้รถของตนด้วย(๔)หนังสือรับรองการผ่านการตรวจสภาพรถจากหน่วยงานที่มีอำนาจของประเทศนั้นซึ่งมีคำแปลเป็นภาษาไทยหรือภาษาอังกฤษ(๕)ภาพถ่ายหลักฐานการเอาประกันภัยตามพระราชบัญญัติคุ้มครองผู้ประสบภัยจากรถ พ.ศ. ๒๕๓๕และภาพถ่ายหลักฐานการเอาประกันภัยประเภท ๓ซึ่งมีความคุ้มครองความเสียหายต่อชีวิตและร่างกายของบุคคลภายนอกไม่ต่ำกว่าหนึ่งล้านบาทต่อหนึ่งคนในแต่ละครั้งและมีความคุ้มครองความเสียหายต่อทรัพย์สินไม่ต่ำกว่าหนึ่งล้านบาท ในแต่ละครั้งซึ่งมีระยะเวลาการเอาประกันภัยไม่น้อยกว่าระยะเวลาการใช้รถในราชอาณาจักร(๖)หลักฐานแสดงรายละเอียดเกี่ยวกับการเดินทางเข้ามาในราชอาณาจักร เช่น สถานที่พักและระยะเวลาที่อยู่ในราชอาณาจักร วันเข้าและออกนอกราชอาณาจักร ณ ด่านพรมแดนศุลกากรข้อ๕ การขออนุญาตใช้รถตามข้อ ๔ต้องดำเนินการโดยผู้ประกอบธุรกิจนำเที่ยวโดยให้ใช้แบบคำขอตามที่กำหนดพร้อมแนบเอกสารหลักฐานตามข้อ ๔ และเอกสารหลักฐานเพิ่มเติม ดังต่อไปนี้(๑)บัตรประจำตัวประชาชนหรือหนังสือรับรองการจดทะเบียนนิติบุคคลของผู้ประกอบธุรกิจนำเที่ยว ซึ่งรับรองจากนายทะเบียนหุ้นส่วนบริษัทไว้ไม่เกิน ๖เดือนในกรณีผู้ได้รับใบอนุญาตประกอบธุรกิจนำเที่ยวมิได้ดำเนินการด้วยตนเองต้องมีหนังสือมอบอำนาจให้ผู้อื่นดำเนินการพร้อมแนบภาพถ่ายบัตรประจำตัวประชาชนของผู้มอบอำนาจและผู้รับมอบอำนาจด้วย(๒)ภาพถ่ายใบอนุญาตประกอบธุรกิจนำเที่ยวตามพระราชบัญญัติธุรกิจนำเที่ยวและมัคคุเทศก์พ.ศ. ๒๕๕๑ข้อ๖การพิจารณาอนุญาตใช้รถต้องเป็นไปตามหลักเกณฑ์ ดังต่อไปนี้(๑)เอกสารหลักฐานประกอบคำขอตามข้อ ๔ และข้อ ๕ ครบถ้วนถูกต้อง(๒)ผู้ขออนุญาตใช้รถหรือผู้ขับรถต้องไม่เคยมีประวัติฝ่าฝืนเงื่อนไขตามข้อ ๑๑เว้นแต่ได้พ้นกำหนด ๑ ปี นับแต่วันที่ฝ่าฝืน(๓)ผู้ประกอบธุรกิจนำเที่ยวต้องไม่เคยมีประวัติตามข้อ ๑๒ เว้นแต่ได้พ้นกำหนด ๑ปีนับแต่วันที่ถูกบันทึกประวัติ(๔)ขอใช้รถในเขตท้องที่จังหวัดซึ่งเป็นที่ตั้งของด่านพรมแดนศุลกากรที่รถนั้นเข้ามาข้อ๗เมื่อนายทะเบียนพิจารณาแล้วเห็นว่าเป็นไปตามหลักเกณฑ์ตามข้อ ๖ให้อนุญาตใช้รถตามกำหนดการเดินทางแต่ไม่เกิน ๓๐ วันและจัดเก็บค่าธรรมเนียมการอนุญาตให้ใช้รถและเครื่องหมายการแสดงการใช้รถพร้อมออกเครื่องหมายแสดงการใช้รถทั้งนี้ ให้อนุญาตได้ไม่เกิน ๖๐ วัน ในรอบปีปฏิทินเครื่องหมายแสดงการใช้รถให้เป็นไปตามแบบที่กำหนดท้ายประกาศนี้ข้อ๘ในกรณีที่ผู้ขับรถไม่มีใบอนุญาตขับรถที่สามารถใช้ได้ในราชอาณาจักรให้เป็นหน้าที่ของผู้ประกอบธุรกิจนำเที่ยวต้องดำเนินการให้ผู้ขับรถนั้นมาขอรับใบอนุญาตขับรถในวันแรกที่เข้ามาในราชอาณาจักร ณ สำนักงานขนส่งจังหวัดหรือสำนักงานขนส่งจังหวัดสาขาในจังหวัดซึ่งเป็นที่ตั้งของด่านพรมแดนศุลกากรที่นำรถเข้ามาในราชอาณาจักรข้อ๙ในกรณีมีเหตุฉุกเฉินหรือเหตุสุดวิสัยไม่สามารถนำรถออกนอกราชอาณาจักรได้ภายในระยะเวลาที่ได้รับอนุญาตให้ผู้ประกอบธุรกิจนำเที่ยวแสดงเหตุผลความจำเป็นที่ไม่สามารถนำรถออกนอกราชอาณาจักรได้ตามระยะเวลาที่กำหนดโดยยื่นคำขอขยายระยะเวลาการใช้รถพร้อมหลักฐานตามข้อ ๔ (๕) ต่อนายทะเบียนที่อนุญาตและให้นายทะเบียนพิจารณาอนุญาตตามความจำเป็นแต่ไม่เกิน ๓๐ วันการอนุญาตให้ขยายระยะเวลาการใช้รถให้นายทะเบียนจัดเก็บค่าธรรมเนียมการอนุญาตให้ใช้รถและเครื่องหมายการแสดงการใช้รถพร้อมออกเครื่องหมายแสดงการใช้รถให้ใหม่ข้อ๑๐ผู้ได้รับอนุญาตใช้รถหรือผู้ขับรถต้องปฏิบัติตามเงื่อนไข ดังต่อไปนี้(๑)ผู้ขับรถต้องมีใบอนุญาตขับรถที่สามารถใช้ได้ในราชอาณาจักร(๒)ติดเครื่องหมายแสดงการใช้รถไว้ที่รถในตำแหน่งที่เห็นได้ชัดเจน(๓)ใช้รถในเขตท้องที่จังหวัดที่ระบุไว้ในเครื่องหมายแสดงการใช้รถและใช้รถเฉพาะคันที่ได้รับอนุญาต(๔)มีภาพถ่ายใบคู่มือจดทะเบียนรถ พร้อมฉบับที่แปลเป็นภาษาไทยหรือภาษาอังกฤษไว้ในรถ(๕)มีหลักฐานการมีประกันภัยตามข้อ ๔ (๕) ไว้ในรถ(๖)นำรถเข้าและออกราชอาณาจักร ณด่านพรมแดนศุลกากรในจังหวัดที่นำรถเข้ามาในราชอาณาจักร(๗)นำรถออกราชอาณาจักรตามกำหนดเวลาที่ได้รับอนุญาตเว้นแต่มีเหตุฉุกเฉินหรือเหตุสุดวิสัย(๘)ปฏิบัติตามกฎหมายว่าด้วยรถยนต์ กฎหมายว่าด้วยจราจรทางบกและกฎหมายอื่นที่เกี่ยวข้องข้อ๑๑ผู้ได้รับอนุญาตใช้รถหรือผู้ขับรถฝ่าฝืนเงื่อนไขตามข้อ ๑๐ให้เจ้าพนักงานลงโทษตามกฎหมายและให้นายทะเบียนบันทึกประวัติการกระทำความผิดนั้นไว้ในระบบฐานข้อมูลการกระทำความผิดข้อ๑๒ผู้ประกอบธุรกิจนำเที่ยวต้องบริหารจัดการและกำกับดูแลให้ผู้ได้รับอนุญาตใช้รถหรือผู้ขับรถปฏิบัติตามเงื่อนไขตามข้อ๑๐ โดยเคร่งครัดหากมีการฝ่าฝืนเงื่อนไขให้ถือเป็นความรับผิดชอบของผู้ประกอบธุรกิจนำเที่ยวดังกล่าวและให้นายทะเบียนบันทึกประวัติความรับผิดของผู้ประกอบธุรกิจนำเที่ยวไว้ในระบบฐานข้อมูลการกระทำความผิดข้อ๑๓ในกรณีที่เครื่องหมายแสดงการใช้รถสูญหายหรือชำรุดระหว่างการเดินทางให้ผู้ประกอบธุรกิจนำเที่ยวยื่นขอรับเครื่องหมายแสดงการใช้รถแทนที่สูญหายหรือชำรุดณ สำนักงานขนส่งจังหวัดที่อนุญาตโดยให้นายทะเบียนบันทึกถ้อยคำผู้ประกอบธุรกิจนำเที่ยวไว้เป็นหลักฐานพร้อมจัดเก็บค่าธรรมเนียมเครื่องหมายการแสดงการใช้รถและออกเครื่องหมายแสดงการใช้รถให้ใหม่ข้อ๑๔ รถที่ออกนอกราชอาณาจักรไปแล้วให้ถือว่าการอนุญาตใช้รถและเครื่องหมายแสดงการใช้รถเป็นอันสิ้นสุดลงข้อ๑๕ผู้ได้รับอนุญาตที่ไม่ได้นำรถมาใช้ในราชอาณาจักรตามที่ได้รับอนุญาตไม่สามารถขอคืนค่าธรรมเนียมการอนุญาตให้ใช้รถและเครื่องหมายแสดงการใช้รถได้ข้อ๑๖ในกรณีมีเหตุผลความจำเป็นกรมการขนส่งทางบกอาจยกเว้นให้รถตามประกาศนี้ไม่ต้องปฏิบัติตามหลักเกณฑ์หรือเงื่อนไขอย่างหนึ่งอย่างใดหรืออาจอนุญาตให้รถที่มิได้กำหนดไว้ในประกาศนี้เข้ามาในราชอาณาจักรได้การขอยกเว้นหลักเกณฑ์หรือเงื่อนไขและการขออนุญาตตามวรรคหนึ่งให้ยื่นต่อกรมการขนส่งทางบกล่วงหน้าเป็นเวลา ไม่น้อยกว่า ๓๐ วันทำการ ในการพิจารณาของกรมการขนส่งทางบกจะกำหนดให้ผู้ยื่นขอปฏิบัติตามหลักเกณฑ์หรือเงื่อนไขอย่างหนึ่งอย่างใดหรือจะกำหนดเงื่อนไขอื่นให้ต้องปฏิบัติด้วยก็ได้ ทั้งนี้ ให้นำความในข้อ ๕มาใช้บังคับโดยอนุโลมประกาศ ณ วันที่ ๓๐มีนาคม พ.ศ. ๒๕๕๙สนิท พรหมวงษ์อธิบดีกรมการขนส่งทางบก[เอกสารแนบท้าย]๑. แบบเครื่องหมายแสดงการใช้รถ(ดูข้อมูลจากภาพกฎหมาย)ปริยานุช/จัดทำ๓ พฤษภาคม ๒๕๕๙กัญฑรัตน์/ตรวจ๓ พฤษภาคม ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๙๗ ง/หน้า ๑๖/๒๘ เมษายน ๒๕๕๙